මේ අතර, යළි කොරෝනා ව්‍යාප්තිය ඉහළ යාම වළක්වා ගැනීම සඳහා අත්‍යවශ්‍ය නොවන පුද්ගල ඒකරාශී වීම් සහ උද්ඝෝෂණ සීමා කිරීමට අවශ්‍ය පියවර ගත යුතු බව රජයේ වෛද්‍ය නිලධාරීන්ගේ සංගමය අවධාරණය කරනවා.එහි මධ්‍යම කමිටු සාමාජික වෛද්‍ය ප්‍රසාද් කොළඹගේ හිරු ප්‍රවෘත්තී අංශයට කියා සිටියේ කොරෝනා අහඹු පරීක්ෂණ සිදු කිරීමටද අවධානව යොමු කළ යුතු බවයි.මේ අතර කඨින පිංකම්වලට අමතරව ඉස්ලාම්, හින්දු සහ කතෝලික දේව මෙහෙයන් සඳහාද සෞඛ්‍ය මාර්ගෝපදේශ පිළිපදිමින් 50 දෙනෙකුට සහභාගීවීමට අවසර ලබාදෙන බව සෞඛ්‍ය සේවා අධ්‍යක්ෂ ජනරාල් වෛද්‍ය අසේල ගුණවර්ධන මහතා පවසනවා.